
Informācija par latviešu valodas prasmes pārbaudi personām, kuras reģistrē Latvijas pilsonību kā latvieši un līvi:

Latvijas pilsonības pretendents, kurš vēlas reģistrēt Latvijas pilsonību saskaņā ar Pilsonības likuma 2.panta pirmās daļas 3.punktu, valodas prasmes pārbaudi kārto mutiski.

Valodas prasmes mutiskajā daļā pārbaudes komisija pārbauda Latvijas pilsonības pretendenta klausīšanās, lasīšanas un runas prasmi.

Latviešu valoda jāprot tādā līmenī, lai varētu sazināties ikdienas situācijās. 

Latviešu valodas prasmei jāatbilst Pilsonības likumā noteiktajām prasībām, proti:

· spēj saprast tekstu, kas sastāv no bieži lietojamas ikdienas leksikas;
· spēj veiksmīgi sazināties vairumā situāciju valstī, kurā runā attiecīgo valodu;
· spēj spontāni piedalīties sarunā par pazīstamu, ikdienas dzīvei nepieciešamu tematiku (piemēram, ģimeni, darbu, vaļaspriekiem, ceļojumiem, kārtējiem notikumiem, u. tml.);
· spēj īsumā pamatot un izskaidrot savus uzskatus, ieceres un nodomus, vienkāršā veidā saistot vārdus, frāzes un teikumus.
Visu minēto prasmju pārbaudē tiek izmantota šāda tematika:

- es un mani tuvinieki
- dzīves apstākļi un vide
- izglītība, darbs, intereses
- attiecības ar citiem cilvēkiem
- kultūra un sociālās lietas
- brīvais laiks un sabiedriskā dzīve
- iepirkšanās
- ēdieni un dzērieni
- ceļošana
- laika apstākļi.
Zemāk aplūkojams paraugs valodas prasmes pārbaudei.

PARAUGS


SARUNA AR INTERVĒTĀJU


	Kura ir jūsu dzimtā pilsēta/ valsts? Kur tagad dzīvojat? Jūsu telefona numurs.


	Kāda ir jūsu profesija?/ Par ko jūs strādājat?/ Kurā valodā (-ās) jūs sarunājaties savā darbavietā?/ Kura profesija jums liekas visgrūtākā?


	Kā jūs parasti pavadāt savu dienu?/ Ko jūs parasti darāt no rīta/ vakarā?


	Kādu sabiedrisko transportu jūs izmantojat?/ Uz kurieni jūs visbiežāk braucat?/ Cik ilgi jābrauc līdz...? 


	Ar kādu transporta līdzekli jūs braucat ceļojumā/ ekskursijā? Kādas priekšrocības/ kādi trūkumi ir braukšanai ar savu automašīnu?/ Kā jūs domājat, kāda ir braukšanas kultūra uz Latvijas/ ...... ceļiem?


	Kā jums/ jūsu ģimenei patīk atpūsties?// Kurus svētkus jūs/ jūsu ģimene svinat/ svin?/ Kā jūs tiem gatavojaties?


	Kā, jūsuprāt, var atpūsties dārzā/ Kas aug jūsu dārzā?/ Ko jūs domājat par dārzeņu cenām tirgū?


	Kurus piena produktus jūs pērkat visbiežāk?/ Kur tos pērkat?/ Ko, jūsuprāt, vajadzētu darīt ar piena produktiem, kuriem beidzies derīguma termiņš?


	Cik bieži jūs ēdat saldumus?/ Kuri saldumi jums garšo?/ Kas jums visvairāk garšo no Latvijā ražotiem saldumiem?


	Ko jūs uzskatāt par veselīgu/ neveselīgu pārtiku?


	Cik regulāri jūs skatāties TV?/ Kuras TV programmas jūs skatāties/ Ko/ kādu raidījumu jūs ieteiktu noskatīties saviem draugiem?


	Ko jūs kolekcionējat/ kādreiz kolekcionējāt/ ko jūs gribētu kolekcionēt, ja būtu tāda iespēja?


	Ko jūs plānojat darīt tuvākajās brīvdienās/ vasarā/ nākotnē?






Izlasiet tekstu!

[image: Lielais karstums izrādījies labvēlīgs rozēm, kas visā krāšņumā uzziedējušas Salaspilī – Latvijas Nacionālā bibliotēkā.]


ROZES

Ja kopj rozes, tās uzzied brīnišķīgiem ziediem. Kamēr roze izaug no stāda līdz ziedēšanai, paiet vismaz viens gads. Tāpēc cilvēkiem, kas audzē rozes, jābūt ļoti centīgiem un pacietīgiem.
Rožu dzimtene ir Dienvideiropa. Rozes audzēja jau pirms mūsu ēras. Šie ziedi greznoja senās pilis. Šodien rožu stādus bieži dāvina, jo tie ziedot dod cilvēkam prieku. Rozes priecē sirdis ar smaržu, formu un krāsu dažādību.
 Rožu audzēšanai jāizvēlas saulaina, gaiša vieta, jo rozes mīl siltumu. Tām saules enerģiju vajag saņemt piecas līdz sešas stundas dienā. Visaktīvāk rozes aug no rīta, tāpēc tām patīk rīta saule un pirmie saules stari. Vēlā rudenī rozes jāapsedz, lai ziemas laikā tās nenosalst. Virsū var uzbērt sausas lapas vai uzlikt egļu skujas.
Stādus var nopirkt gan botāniskajos dārzos, gan veikalos. Veikalos populārāko rožu stādu cenas ir no sešiem līdz desmit eiro. Jo stāds ir lielāks un retāks, jo tas ir dārgāks. Tas var maksāt pat 20 un 30 eiro.
(Pēc preses materiāliem)

[image: Dzeltenas rozes]

















Atbildiet uz intervētāja jautājumiem par iepriekš minēto tekstu!	


1. Kādam jābūt cilvēkam, kas audzē rozes?

2. Kāpēc bieži dāvina rožu stādus?

3. Kas patīk rozēm?

4. Kā rožu stādus sagatavot ziemai?

5. [bookmark: _GoBack]Cik maksā neparasti un lieli stādi?			

